tomron87/hebrew-wikipedia-sentences-corpus huggingface dataset:
תור עף לתוך ישות האנרגיה ושיבש את צורתה.
בראותם שכוחותיו של תור לא יספיקו כדי לעצור את אונסלוט האימתני, חברי האוונג'רס וארבעת המופלאים שאינם מוטאנטים נכנסים לתוך לשדה האנרגיה.
האקס-מן לא יכלו לעשות כך, משום שלפי התאוריה, אם אונסלוט - ישות המגיעה ממקור מוטאנטי - השיג שליטה על מארח מוטאנט, הוא ייהפך לבלתי ניתן לעצירה.
אונסלוט התפרק לגורמים, וככל הנראה הושמד, יחד עם הגיבורים אשר נכנסו לקרע האנרגטי.
זקיפי הסנטינל הנותרים הוצאו מכלל פעולה, פרנקלין ואיש אקס ניצלו, ומנהטן חזרה למסלול חיים רגיל.
מאוחר יותר התברר, כי האוונג'רס וארבעת המופלאים לא מתו, כפי שניתן היה להסיק מהאירועים שהתרחשו.
במקום זאת, הגיבורים נולדו מחדש ביקום כיס שנוצר בידי פרנקלין.
האוונג'רס וארבעת המופלאים חזרו ליקומם הרגיל מספר חודשים לאחר מכן, כשברשותם זיכרון עמום מזמנם ביקום הכיס.
מיני סדרה בת חמש חוברות פורסמה בסוף 2006 לרגל חגיגות העשור לאירועי אונסלוט.
המיני סדרה, שנקראה בשם Onslaught Reborn, נכתבה בידי ג'ף לואב ואוירה בידי רוב לייפלד.
היא הציגה את שובו של נבל-העל ופתרה כמה מקצוות העלילה שנותרו פתוחות.
אירוע זה מתרחש לאחר "עשירית" ו"מלחמת אזרחים".
לאחר שמכשפת השני השתמשה בכוחותיה כדי לפשוט את מרבית המוטאנטים בכדור הארץ מכוחותיהם, הכוחות של צ'ארלס אקסבייר ומגנטו התנגשו והתמזגו יחדיו כדי ליצור את אונסלוט בשנית, אשר תודעתו ריחפה לאחר הבסתו.
אונסלוט נשבע לנקום בפרנקלין ריצ'רדס הצעיר ובכל גיבור-על אותו תיעב.
הוא הופיע כמפלצת מכוערת בעלת פני גולגולת, והשתלט בתחילה על הלפיד האנושי ועל מיסטר פנטסטיק (ריד ריצ'רדס, אביו של פרנקלין) בניסיון להרוג את פרנקלין.
ניסיונו הופרע באמצעו בזכות התערבותם של האישה הבלתי-נראית (סוזן סטורם-ריצ'רדס, אמו של פרנקלין) והדבר, שמצילים את פרנקלין.
פרנקלין נמלט לכדור הארץ המקביל, אך אונסלוט הגיע בעקבותיו.
כשאונסלוט הופיע בכדור הארץ המקביל, הוא הגדיל את ממדיו וקיבל מסכה דמוית זו של מגנטו.
הוא נתקל בקבוצת האוונג'רס ונדמה היה כי הובס לאחר שנפל לאוקיינוס.
במקום לדאוג לשובו של אונסלוט, האוונג'רס פקפקו באמינותו של פרנקלין, היות שטען כי הוא בנם של מיסטר פנטסטיק ושל האישה הבלתי-נראית (בכדור הארץ המקביל, השניים לא נשואים ואין להם ילדים).
מעט לאחר מכן, תור הותקף בידי הענק הירוק, עליו השתלט אונסלוט, והשניים נאבקו יחדיו כדי לקבוע מי מהם חזק יותר.
לאחר מכן, אונסלוט החליף בין הגופות והשתלט על תור, שפגע בענק בעזרת ברקיו.
כשתור עמד לתקוף שוב, הוא הפיל את מקבתו, משום שאונסלוט לא היה ראוי לשאת אותו.
בתגובה לכך, אונסלוט החליף חזרה גופות, וכהענק הכה בתור אל מחוץ לאטמוספירה.
אונסלוט הותקף בידי האוונג'רס, שניצלו את ההזדמנות לפני שזה האחרון הרים את מקבתו של תור.
קפטן אמריקה הורה ללפיד האנושי ולאיירון מן להציל את תור, באומרו להם כי יש ברשותם שישים שניות להצילו.
הם מיהרו להציל אותו, וג'וני לקח את תור בחזרה לבניין בקסטר.
מיסטר פנטסטיק הבין כי פרנקלין הוא באמת בנו.
באמצעו של הקרב, קפטן אמריקה הורה להוקאיי למצוא את אונסלוט ומתעמת איתו לגבי העובדה כי וולברין מתחבא למעשה בתחפושתו של הוקאיי.
האוונג'רס ממשיכים להילחם בענק הירוק, וקפטן אמריקה מושלך לתוך בניין.
איירון מן תוקף את הענק במלוא המהירות מתוך האטמוספירה, ומקווה כי ברוס באנר יסלח לו על כך ביום מן הימים.
הוא מכה בענק ומפיל אותו.
הוא וקפטן אמריקה מתייעצים ביניהם לגבי הצעד הבא בו עליהם לנקוט, עד שלפתע אונסלוט משתלט על איירון מן ותוקף את קפטן אמריקה.
בינתיים באחוזת האוונג'רס, ריקי ברנס מציעה דרך להביס את אונסלוט.
היא משתמשת ברכבם הסילוני של ארבעת המופלאים כדי לשלוח גם אותה וגם את אונסלוט דרך מחסום האזור השלילי שנמצא במעבדתם של ארבעת המופלאים, ובכך היא לוכדת את השניים.
פרנקלין חזר הביתה, ברנס מצאה את עצמה ביקום מארוול ואונסלוט נראה לאחרונה כשהוא מרחף מחוץ לכלא שבאזור השלילי.
ריקי ברנס - שכעת נטלה את זהות גיבורת-העל נווד - החלה לקבל סיוטים מוזרים שמקורם בג'ונגלים של דרום אמריקה, אך הדבר מתברר כמציאות כאשר חברה לקבוצת "בעלי הברית הצעירים", טורו, נחטף.
מאוחר יותר, האוונג'רס הסודיים חוקרים קונצרן לייצור מערכות נשק בלתי חוקיות, ומגלים תוכניות עבור "פרויקט הכוח", מקור כוח חדש וקטלני שמפותח בחשאי ביערות הגשם הקולומביאנים.
בעת חקירתם, חיה ואיש הנמלה מוצאים שמקור האנרגיה מגיע מהאזור השלילי.
בעוד ריקי עושה מאמצים לאתר את מיקומו של טורו, היא מגיעה לחדר בקרה.
שם היא שומעת את אותו קול זדוני מחלומותיה, שמבקש לחזור מהגלות שנכפתה עליו באזור השלילי - הישות הטלפתית אונסלוט, שחוזרת ליקום מארוול.
אונסלוט, שהשתלט על גופה של ברנס, מגלה כי ריקי האמיתית מתה למעשה באזור השלילי, והיא תוצר של הקרנה אנרגטית אותה יצר אונסלוט כדי להשתמש בכוח האנרגיה שבה כעוגן שיחזיר אותו ליקום הרגיל.
עצם הגילוי שריקי נועדה לשרת את אונסלוט גורם לה להילחם בו מבפנים ולהוכיח כי הוא טועה.
בסופו של דבר, היא מאלצת את גרביטי להרוג אותה כדי שאונסלוט לא יחזור וישמיד את כדור הארץ.
למרות העובדה שריקי מתה לכאורה, סטיב רוג'רס החל לקבל סיוטים בדומה לאלה של ריקי, מה שמרמז על כך שמספיק אנרגיה של נווד (ושל אונסלוט) שרדה וניצלה ממוות, וכעת מחפשת אחר דרך חדשה לחזור למציאות.
לאחר מותו של אקסבייר באירועי "אוונג'רס נגד אקס-מן", שיבוט של הגולגולת האדומה גזל את מוחו וזכה לכוחותיו.
הגולגולת האדומה החל לבנות מחנות ריכוז למוטאנטים ובלתי אנושיים, ועורר בכך את חמתו של מגנטו ניצול השואה.
מגנטו הכה את הגולגולת האדומה למוות, אך עורר בכך את אונסלוט, ששכן במוחו של אקסבייר והתמזג עם מארחו החדש לכדי "אונסלוט האדום".
אונסלוט האדום החל להפיץ גלי שנאה ואלימות טלפתיים ברחבי העולם, והדף את האוונג'רס והאקס-מן בקרב.
מכשפת השני ודוקטור דום ניסו להביס אותו באמצעות כישוף היפוך, שישנה את מצפונו המוסרי ויאפשר לתודעתו של אקסבייר לשלוט בגוף המחודש - אך הכישוף יצא משליטה, והשפיע על כל גיבורי ונבלי-העל המעורבים.
אונסלוט עצמו נעלם, והגולגולת האדומה נהפך ל"גולגולת הלבנה", כאשר נרמז שאקסבייר שולט בגופו.
הגולגולת הלבנה סייע לחברי האוונג'רס המדהימים לבטל את השפעת כישוף ההיפוך, וחזר למצבו הטבעי.
אונסלוט אותר פעם נוספת על ידי פרנקלין ריצ'רדס ואיש המולקולה, שהשתמשו באנרגיה שלו כדי לבנות מחדש את המולטי-יקום אחרי חורבנו.
אונסלוט הוא ישות טלפתית, והוא בעל כוח פיזי ומנטלי נעלה ביותר.
הוא מחזיק ביכולותיהם המשולבות של צ'ארלס אקסבייר, מגנטו, נייט גריי ופרנקלין ריצ'רדס.
בשיא כושרו, אונסלוט מסוגל להשתמש בטלפתיה, טלקינזיס, הקרנה אנרגטית, איתור מיקומם של מוטאנטים, תפעול שדות מגנטיים וכן להשפיע על המציאות עצמה.
בנוסף, הוא מסוגל להעצים את גודלו ואת כוחו הפיזי.
כוחותיו של אונסלוט מתעלים על רמת אומגה, הסטנדרטית למוטאנטים טלפתיים (לשם השוואה, צ'ארלס אקסבייר ובשלב מסוים גם אמה פרוסט הם מוטאנטים ברמת אומגה).
בצורתו הראשונית - כאשר התמזג לתוך אקסבייר - הוא הציג מגוון רחב של יכולות כדוגמת כוח פיזי בלתי מוגבל, ולא היה ניתן להשמיד אותו.
נדמה כי כוחותיו הטלפתיים של אונסלוט הם בלתי מוגבלים, והם מתעלים על אלה של אקסבייר.
כוחו של אונסלוט עצום במיוחד במישור האסטראלי, היכן שיש לו כוחות כמעט אלוהיים.
אפילו כוחותיה של ג'ין גריי היו חסרי תועלת כנגדו.
כפי שהתגלה, יש ביכולתו להשתלט מנטלית על כל מי שיחפוץ, לשנות את תודעתם ולגרום להם להאמין שהם מישהו אחר.
ביכולתו גם להקרין אנרגיות ברמות גבוהות.
לאחר שפיתח תודעה משל עצמו והוציא בפראות את אקסבייר מתוך המישור האסטראלי, אונסלוט התפתח לצורתו השנייה.
כעת הוא נראה פחות ופחות דומה למגנטו ויותר כמו מפלצת קיברנטית.
בצורה זו, כוחותיו כמעט אלוהיים, וכוללים את האפשרות להשתלט באופן מאסיבי על מספר דמויות (כמו למשל צבא זקיפי הסנטינל), ליצור ולשנות חומר כרצונו (יצירת העיר שלו וכן השמש השנייה שנועדה להשמיד את כדור הארץ), כמו גם ידע בלתי מוגבל (היות שסיכל בקלות ניסיון פלישה לעירו).
כוחו העל-אנושי הגיע אף הוא לרמות בל יתוארו, עד כדי כך שהוא קרע מעל ג'אגרנוט את אבן הארגמן של סיטוראק, מקור כוחו, וזרק אותו לכל רוחבה של צפון אמריקה.
בנוסף, הוא התעמת פנים מול פנים עם הענק הירוק אפילו לאחר שמוחו של הענק נמחק.
למשך זמן מה, היו לאונסלוט כוחות אלו כשעוד שמר על צורתו הראשונה, ורובן נבעו מאלה של נייט גריי ופרנקלין ריצ'רדס.
בסופו של דבר, גופו האמיתי של אונסלוט התגלה כמסה אנרגטית טהורה, שהייתה חסינה בפני התקפות טלפתיות.
טבח המוטאנטים הוא אירוע קרוס-אובר עיקרי ביקום מארוול שפורסם בחוברות הקומיקס אקס-מן על ידי חברת מארוול קומיקס בין אוקטובר לדצמבר 1986 למשך 13 חוברות.
את הסיפור כתבו כריס קלרמונט, וולטר ולואיז סימונסון ואיירו ג'ון רומיטה הבן, וולטר סימונסון וסאל בוסימה.
בין קבוצות גיבורי-העל נכללים אקס-מן, אקס פקטור והמוטנטים החדשים, עם הופעות אורח של תור, דרדוויל וקבוצת פאוור פאק.
בלוס אנג'לס, קבוצת המשוטטים המסתורית תוקפת מוטאנטית בשם טומי וחבר שלה, סוכן מטעם מועדון הלפייר.
המשוטטים עושים זאת מתוך מטרה לעקוב אחריהם לניו יורק ומציאתה של קהילת מוטאנטים שחיה מתחת לפני הקרקע ואשר נקראת קבוצת המורלוקים.
המשוטטים הורגים את טומי ומאות מהמורלוקים, עד שקבוצות האקס-מן ואקס פקטור מגיעות בנפרד להילחם בהם ולהציל את מעטי החפים מפשע ששרדו.
קבוצות האקס סובלות נזקים חמורים - אנג'ל מאקס-פקטור נצלב בידי המשוטטים, בעוד קולוסוס, שאדוקאט ונייטקרולר מהאקס-מן נפצעים אנושות.
הפגיעות בקרב חברי אקס-פקטור מעטות עקב הגעתם של קבוצת פאוור פאק ותור לעזרה, שמצילים את אנג'ל.
תור משתמש בכוחותיו כדי לטהר את מנהרות המורלוקים בעזרת אש, אולם הדבר יוצר בעיה מכיוון שהאקס-מן מאמינים שהאש שנוצרה נגרמה בידי המשוטטים וכי המוטנטים החדשים מתו בשריפה.
בינתיים, וולברין מציל את המורלוקים מידיו של סייברטות', חבר המשוטטים.
לאחר הקרב, סייברטות' עוקב אחר וולברין לאחוזת אקסבייר.
הוא משמיד את סרברו, המתקן לאיתור מוטאנטים, אך פסיילוק הטלפתית מתערבת ומונעת ממנו לפגוע במורלוקים נוספים.
כאשר וולברין ושאר האקס-מן מגיעים, סייברטות' נופל מהצוק בניסיון לחמוק מהם, ונרדף בידי וולברין לתוך הנהר.
בהמשך הקרב, פסיילוק מציצה למוחו של סייברטות' ומגלה מידע אודות קבוצת המשוטטים הרצחנית ומיסטר סיניסטר הזדוני שעומד בראשה.
אנג'ל הוצמד לקיר בידי הנבלים הארפון ובלוקבאסטר, מה שגרם לנזק חמור לכנפיו, והיה צורך לקטוע אותן.
בהמשך, אפוקליפס מחליף את כנפיו בכנפי מתכת, ואנג'ל הופך לאחד מפרשי אפוקליפס תחת הזהות ארכאנג'ל/מוות.
שאדוקאט נותרה כלואה במצבה המוטאנטי בשעה שהגנה על רוג מהתקפותיו של הארפון.
הדבר הוביל להתנוונות מולקולרית שכמעט והרגה אותה אלמלא היא ניצלה בידי ריד ריצ'רדס ודוקטור דום.
קולוסוס נותר משותק בארבעת גפיו לתקופה קצרה לאחר שנפגע בכל חלקי גופו בידי ריפטייד.
מגנטו השתמש בכוחות המגנטיות שלו כדי לתקן את הנזק שנגרם לצורתו המטאלית.
נייטקרולר, שכבר נפגע לאחר קרב עם זקיף הנמרוד, הוכה בידי ריפטייד שהשתמש במהירות גבוהה כדי לפצוע את חבר האקס-מן החלוש.
כתוצאה מכך הוא נכנס לתרדמת.
מאורעות הטבח הורידו מערכם וממספרם של חברי המורלוקים.
זה אפשר לחבר המורלוקים המרושע מאסק להשתלט על הקבוצה, שחזרה למנהרות התת-קרקעיות בעקבות אירועי "אינפרנו".
תקופת מנהיגותו בקבוצה הייתה אכזרית, מאחר שהשתמש בכוחות שינוי הצורה שלו כדי לעוות את מראם של חברי הקבוצה שהיו תחת שלטונו.
מעשה נפשע זה גרם לרבים מהם לאבד את עצמם לדעת.
וולברין גילה כי ג'ין גריי עדיין חיה לאחר שהריח את ניחוחה במנהרות התת-קרקעיות, אך שמר את המידע בסוד מיתר חברי האקס-מן.
אפוקליפס הציל את חברת המורלוקים מגפה מפני הארפון, ושיגר אותה לספינתו כדי להפוך אותה לחברת הפרשים שלו.
היא מנעה התקפה של סייברטות' בכך שנגעה בו וגרמה לו לחלות.
הארפון עמד להרוג אותה מרחוק, אך נעצר בידי אפוקליפס.
מתגלה מאוחר יותר כי גמביט נשכר בידי מיסטר סיניסטר כדי לאסוף את קבוצת המשוטטים.
לאחר שקבוצת אקס-מן גילתה את דבר מעורבותו בטבח המוטאנטים, הם גירשו אותו מהקבוצה.
טבח המוטאנטים התרחש במקור כדי להסיר מההמשכיות של יקום מארוול מוטאנטים שהיו חופשיים לנוע ללא מעצורים, כמו המורלוקים.
בהמשך התגלה כי בעקבות הגעתו של דארק ביסט כעשרים שנה לפני מאורעות הטבח, הוא יצר את המורלוקים באמצעות טכנולוגיה של מיסטר סיניסטר מהעתיד שלו.
נפילת המוטאנטים הוא קשת סיפור ואירוע קרוסאובר ביקום מארוול שפורסם בחוברות הקומיקס אקס-מן על ידי חברת מארוול קומיקס בין ינואר למרץ 1988 למשך 14 חוברות.
את הסיפור כתבו כריס קלרמונט ולואיז סימונסון ואיירו מארק סילבסטרי, וולטר סימונסון וברט בלווינס.
בין קבוצות גיבורי-העל נכללים אקס-מן, אקס פקטור והמוטאנטים החדשים, עם הופעות אורח של קפטן אמריקה, דרדוויל, הענק הירוק, ארבעת המופלאים וקבוצת פאוור פאק.
אלמנט עלילתי אשר נועד לפרסם את קשת הסיפור היה הדאגה הגואה בקרב הציבור על "האיום המוטאנטי", והצעתו של הסנטור רוברט קלי לחוק רישום המוטאנטים, אשר חזתה את בואו של העתיד הדיסטופי שתואר בקשת הסיפור "ימי עבר עתידי".
קשת הסיפור "נפילת המוטאנטים" מכילה שלוש עלילות שאינן בהכרח קשורות אחת לשנייה - אחת של קבוצת אקס-מן, השנייה של אקס פקטור, והשלישית של המוטאנטים החדשים.
קבוצת האקס-מן עושה את דרכה לדאלאס, טקסס, בחיפוש אחר מנהיגתם מחוסרת הכוחות סטורם.
סטורם עצמה מבקשת להחזיר אליה את כוחותיה בעזרתו של המוטאנט פורג'.
בהגיעם למקום, חברי הקבוצה נתקלים בקבוצת "כוח החירות" (כוח תקיפה של חברי אחוות המוטאנטים שחזרו למוטב ונמצאים תחת פיקוח ממשלתי).
הקבוצה מונהגת בידי מיסטיק, אשר קיבלה הוראות לעצור את האקס-מן בעקבות סירובם לציית לחוק רישום המוטאנטים.
דסטיני - חברת "כוח החירות" בעלת כוחות ראיית הנולד - חוזה כי כל המוטאנטים בקרבת מקום ייהרגו עד עלות השחר.
ברגע שמתחיל לרדת שלג באמצעו של הקיץ, ובטקסס מופיעים לפתע אנשי מערות ודינוזאורים משום מקום, שתי הקבוצות מבינות כי משהו אינו כשורה וכורתות ביניהן ברית זמנית כדי להתאחד ולהשיב את הסדר על כנו.
רבים מהאירועים משודרים בשידור חי לטלוויזיה.
סטורם ופורג' מוצאים את עצמם בעולם חדש ונפרד משלהם, שבו הזמן עובר במהירות גבוהה יותר מזו שבעולמם הרגיל.
מתברר כי פורג' המציא אקדח אשר ניטרל את כוחותיה של סטורם, ובשל כך היא נוטרת לו טינה.
היא מעבירה את זמנה ביקום זה לבדה עד אשר היא מתפייסת עמו.
בינתיים, פורג' ממציא כלי טכנולוגי שיאפשר את החזרת כוחות שינוי מזג האוויר של סטורם.
סטורם - לאחר חודשים רבים בהם הייתה מקורקעת - מעופפת לשמחתה בשמיים וביחד עם קסמיו של פורג' ושילוב של ברקיה, יוצרת שער בין-ממדי שמוביל אותם בחזרה לעולמם.
בדאלאס, הזמן והמרחב מאבדים כל משמעות, וקבוצות האקס-מן וכוח החירות מוצאות את עצמן באמצעה של מלחמת וייטנאם.
מתברר כי במהלך שירותו הצבאי, פורג' השתמש בכוחות הקסם שלו כדי להעלות באוב שד על-מנת לנקום את מות חבריו בקרב.
אולם, בתמימותו הרבה הוא לא היה מודע לכך שהכישוף דרש את נשמות תשעת חבריו.
הוא שחרר לחופשי עדר של שדים עליהם לא הייתה לו כלל שליטה, ביניהם "היריב" (Adversary), יצור שאחראי לתוהו ובוהו שבו הם נמצאים כעת.
כשסטורם ופורג' מצטרפים לקרב, מסתבר כי אין אפשרות להביס את היריב, וכי הדרך היחידה להפטר ממנו תהיה שפורג' ישתמש באותו כישוף כדי לכלוא אותו לנצח נצחים.
מיליונים צופים בשידור החי (ביניהם קיטי פרייד המבועתת) כאשר פורג' מטיל את לחש הקסם, תוך שימוש בנשמתם של תשעת חבריו לאקס-מן (סטורם, וולברין, קולוסוס, לונגשוט, רוג, דאזלר, פסיילוק, האבוק ואשתו של סייקלופס מדלין פריור) כדי לתעל אותו.
כפי שנחזה בידי דסטיני, חברי האקס-מן מתים.
אולם, האלה רומא - גבירת השמיים הצפוניים - מרחמת על קורבנם הנאצל של האקס-מן ומחזירה את כולם לחיים.
היא מעירה להם כי היריב אינו יכול להיכלא לנצח, משום שמתוך הכאוס אשר יצר צמח גם טוב.
נוסף על כך, הוא היה כלוא למשך עידן אחד, מה שמהווה מספיק והותר עונש עבור פשעיו.
רומא הופכת את חברי האקס-מן לחסינים בפני התגלות פומבית, מה שמאפשר להם להמשיך בפעולותיהם בשעה שהעולם מאמין כי הם מתים.
לפני שהם עושים את יעדם לאוסטרליה כדי למקם שם את בסיסם החדש, רומא מעניקה להם מתקן מיוחד שלדבריה יאפשר להם לאתחל את הזמן אם הם יתגלו.
קבוצת אקס פקטור (סייקלופס, מארוול גירל, חיה, אייסמן וקאליבן) משתגרים לספינתו של אפוקליפס.
הוא מציע להם מקום לצידו במלחמתו נגד האנושות, אך הם מסרבים, וקרב מתרחש בינם לבין ארבעת פרשיו.
הפרש מוות מתגלה כחברם לקבוצה אנג'ל, שנחשב למת ונוצר מחדש בידי אפוקליפס עם כנפי מתכת קטלניות וחדות כתער.
הוא מביס בקלות את אקס-פקטור, והם נכבלים פרט לקאליבן, שמוסר את עצמו לידיו של אפוקליפס בתמורה לכוחות דומים לאלו של פרש המוות.
אפוקליפס משחרר את פרשיו על העיר ניו יורק, ומאלץ את אקס-פקטור לצפות בנעשה.
הם מצליחים להשתחרר מכבליהם ומנסים לעצור את הפרשים.
תוך כדי, הם גורמים לספינתו של אפוקליפס לאבד שליטה, לגרום נזק למספר גורדי שחקים ולאבד גובה.
קבוצת הצעירים פאוור פאק ממזערת נזקים, והורסת חלק ממכסה המנועים לפני שהוא פוגע בפסל החירות.
בזמן שהם נלחמים בפרשי אפוקליפס, אייסמן מציע דרך להביס את פרש המוות, ויוצר במהירות פסל של עצמו מקרח.
פרש המוות שובר את הפסל, ובחושבו כי הרג את חברו לקבוצה לשעבר, הוא מותקף רגשי אשם ומשנה צד.
אפוקליפס הודף את התקפותיו בקלות, אך למרות זאת הוא בוחר לסגת.
לאחר שהוא עוזב, קבוצת אקס-פקטור מנסה להשיג שליטה מחדש בספינת החלל ומצליחה להביאה למפקדתם.
קבוצת המוטאנטים החדשים (קאנונבול, סייפר, מג'יק, מיראז', סאן-ספוט, וולפסביין ווורלוק) מגיעה לאי מרוחק כדי לבקר את חברם, מוח-ציפור.
שם הם מגלים שיוצרו של מוח-ציפור, אני-מאטור (מלשון אנימטור, מנפיש), עורך ניסויים ביצורים חצי תבונתיים בשם אנימייטס.
בניסיון לשחרר אותם, חברי הקבוצה מותקפים בידי ארגון שונאי מוטאנטים בשם "הזכות" (The Right).
במהלך הקרב המתחולל, סייפר נורה ונהרג, אחרי שנפגע מכדור שנועד לוולפסביין.
מוח-ציפור מביס את אני-מאטור והופך למלך האנימייטס.
מג'יק משגרת את חיילי "הזכות" ואת האני-מאטור לממד הלימבו.
הם חוזרים לבית הספר לצעירים מחוננים ע"ש אקסבייר, שם מגנטו (המנהל את בית הספר בהיעדרו של צ'ארלס אקסבייר) מאשים את האנושות במותו של סייפר.
חברי הקבוצה נגעלים מהתנהגותו, עוזבים את חניכותו ומבקשים להמשיך ולרדוף אחר חלומו של אקסבייר לדו-קיום בין בני אדם למוטאנטים.
אג'נדת ההכחדה הוא אירוע קרוסאובר ביקום מארוול שפורסם בחוברות הקומיקס אקס-מן על ידי חברת מארוול קומיקס בין נובמבר 1990 לינואר 1991 למשך 9 חוברות.
את הסיפור כתבו כריס קלרמונט ולואיז סימונסון ואיירו ג'ים לי, רוב לייפלד, ג'ון בוגדנוב וגואנג יאפ.
בין קבוצות גיבורי-העל נכללים אקס-מן, אקס פקטור והמוטנטים החדשים, כאשר זו הפעם הראשונה בה שלוש קבוצות משלבות ביניהן כוחות, מאחר שעד כה חבריהן היו פזורים ברחבי העולם.
הסיפור זכה בפרס ה-Comics Buyer's Guide של שנת 1990 לסיפור הקומיקס הפופולרי ביותר.
מיד לאחר מאורעות הקרוס-אובר "ימי הווה עתידי" משנת 1990, קבוצה של מגיסטראטים ג'נושיים (חיילי אומת ג'נושה) מתקיפה את אחוזת אקס.
הם נשלחים למשימה בידי קמרון הודג' הקיבורג, ואחד מחבריהם הוא האבוק חולה האמנזיה.
הקבוצה חוטפת את סטורם ואת חברי המוטנטים החדשים וולפסביין, בום-בום, וורלוק וריקטור.
הם נלקחים לג'נושה כשהם ערומים כביום היוולדם וחלושים.
וורלוק נהרג וסטורם ווולפסביין עוברות שטיפת מוח והופכות לשפחות חסרות בינה – עמוד התווך של כלכלת האומה הג'נושית.
קייבל, גמביט, פורג' ובאנשי מגייסים את קבוצת אקס פקטור למשימת הצלה.
מצטרפים אליהם בג'נושה וולברין, פסיילוק וג'ובילי, אשר הגיעו לג'נושה בנפרד כדי להציל את חבריהם.
לבסוף, האקס-מן מביסים את הכוחות הג'נושיים.
ראשו הערוף של קמרון הודג' נקבר חי בידי ריקטור, לאחר שזה האחרון משתמש בכוחותיו המוטאנטים להרעיד את המקום ולהפיל את בניין הבירה הג'נושית על הודג'.
סטורם משתחררת משטיפת המוח שעברה, וזאת לאחר שגופה עבר רגרסיה פיזית לזו של ילדה קטנה, וחוזרת למצבה הקודם.
וולפסביין משוחררת אף היא משטיפת המוח, אם כי היא נותרת במצב זאב מצוי באופן קבוע.
האבוק מקבל בחזרה את זכרונותיו ובוחר להישאר בג'נושה יחד עם וולפסביין כדי לבנות מחדש את האומה, הנמצאת כעת ללא ממשלה שתנהיג אותה, ולמנוע מלחמת אזרחים בין אוכלוסיית בני האדם ואוכלוסיית המוטאנטים השוכנות בה.
אובדן חברי המוטנטים החדשים הוותיקים וולפסביין, וורלוק וריקטור מוביל למעברם של שאר חברי הקבוצה לקבוצת אקס פורס.
חברי האקס-מן המופיעים בסיפור (סטורם, וולברין, באנשי, פורג', פסיילוק, ג'ובילי וגמביט) מרכיבים את הקבוצה מאז התפרקותה.
תהליך המוטציה ששילב את המנטליות של וולפסביין להאבוק הוא כלי עלילתי שבו השתמשו גם כאשר השניים עברו לקבוצת אקס פקטור.
חבר גזע הפלנקס החייזרי מגיע לכדור הארץ, נוטל את זכרונותיה של וולפסביין, ומשנה את צורתו כדי להידמות לדאג רמזי ולוורלוק.
הוא קורא לעצמו בשם דאגלוק.
שירת התליין הוא אירוע קרוסאובר ביקום מארוול שפורסם בחוברות הקומיקס אקס-מן, אקס פקטור ואקס פורס על ידי חברת מארוול קומיקס בין נובמבר 1992 לפברואר 1993 למשך 14 חוברות.
את הסיפור כתבו סקוט לובדל, פביאן ניצ'זה ופיטר דייוויד.
עלילת הסיפור מביאה בין היתר את סיפור מקורו של חבר האקס-מן קייבל.
זמרת הפופ הפופולרית ליילה צ'ני מארגנת קונצרט חינם בסנטרל פארק כדי לקדם שוני חברתי, ומזמינה את פרופסור צ'ארלס אקסבייר לנאום בקונצרט.
נאומו מופרע באמצעו בידי סטרייף, המחופש לכפילו ויריבו המושבע קייבל, אשר יורה באקסבייר כדור שמדביק אותו בווירוס טכנו-אורגני.
בינתיים, חברי פרשי אפוקליפס מלחמה ורעב תוקפים את אייסמן ואת קולוסוס ומסיחים את דעתם מקאליבן, שחוטף את סייקלופס ואת ג'ין גריי.
ארבעת הפרשים עובדים עבור נבל-העל מיסטר סיניסטר, שמתחזה לאדונם לשעבר של הפרשים, אפוקליפס.
סיניסטר מארגן את החטיפה כחלק מברית חדשה אותה כרת עם סטרייף.
סטרייף מעביר לרשותו מכל המכיל DNA של משפחת סאמרס לדורותיה בתמורה לסייקלופס וג'ין גריי.
בשעה שאקסבייר מובל לבית החולים, קבוצת אקס פקטור וקבוצת התקיפה הכחולה של האקס-מן רודפות אחרי אקס פורס, קבוצת המוטאנטים של קייבל אשר נודעה בעבר תחת השם המוטנטים החדשים.
אולם, קבוצתו אינה יודעת את מיקומו הנוכחי, לאחר שנפרדו דרכיהם בפשיטה שנערכה בידי סוכנות S.H.I.E.L.D.
מתחים עולים בין הקבוצות, וחברי אקס פורס נלכדים בידי אקס פקטור והקבוצה הכחולה.
בינתיים, סיניסטר בוגד בסטרייף כאשר הוא מודיע לאקס-מן שהיורה הוא למעשה סטרייף, ולא קייבל.
קבוצת התקיפה הכחולה, יחד עם אקס-פקטור, בום-בום וקאנונבול, רודפת אחרי "החזית לשחרור מוטאנטים" - קבוצת מוטאנטים המבצעת מעשי טרור.
קבוצת התקיפה הזהובה של סטורם מתעמתת עם אפוקליפס ביחד עם קוויקסילבר בנושא חטיפתם של סייקלופס וג'ין גריי.
בנוסף, הם מקווים למצוא תרופה לווירוס שמאיים על חייו של אקסבייר.
אפוקליפס נמצא במצב חלוש ביותר, לאחר שכמעט נהרג בידי סייקלופס בעימות האחרון ביניהם והתעורר טרם זמנו מתא ההחלמה שלו בידי חייליו, הרוכבים האפלים.
הוא לומד מהם כי מישהו מתחזה אליו והורה למשרתיו הקודמים לחטוף את סייקלופס וג'ין גריי, וכמעט ונתפס כשהוא מנסה להימלט.
ארכאנג'ל חדור זעם ונקמה על שאפוקליפס הפך אותו לאחד ממשרתיו, פרש המוות, בכך ששינה את צבע עורו לכחול והחליף את כנפיו הפגומות בכנפי מתכת (כחלק מאירועי "נפילת המוטאנטים").
"החזית לשחרור מוטאנטים" מובסת, אולם במחיר עיוורונה של רוג.
בינתיים, בישופ ווולברין מאתרים את קייבל לאחר קטטה, ונוכחים לדעת שהוא חף מפשע.
השלושה פועלים יחדיו בשביל למצוא את סייקלופס וג'ין גריי.
אפוקליפס נקלע למארב של סטרייף, שמצהיר כי הוא במשימה לתיקון עוולות שאפוקליפס גרם לו כשהיה ילד.
אחרי שסטרייף דוקר את אפוקליפס בליבו, הוא נמלט, ואפוקליפס מחפש מחסה בקרב האקס-מן.
הוא מרפא את אקסבייר מהוירוס הטכנו-אורגני כתמורה לבקשת מקלט.
סייקלופס וג'ין עוברים עינויים קשים בידי סטרייף, שמאשים אותם בהריסת חייו ומציין כי הם "אביו ואמו".
השניים מוכים בתדהמה, מאחר שלא נתקלו במוטאנט מימיהם.
הרוכבים האפלים מצהירים בפני סטרייף על נאמנות אליו אם יביס את אפוקליפס.
הם מעבירים את סייקלופס וג'ין לבסיסו הקודם של אפוקליפס בירח, אך השניים נמלטים ומבינים כי הם לא נמצאים בכדור הארץ יותר.
ג'ין מצליחה לשלוח מסר טלפתי בהול לוולברין, שמצליח לאתר את מיקומם.
האקס-מן (סטורם, פסיילוק, פולאריס, קאנונבול, האבוק, אייסמן וארכאנג'ל) עושים את דרכם לירח כדי להציל את חבריהם לקבוצה, כעת כשאקסבייר נרפא.
קייבל, וולברין ובישופ עושים גם הם את דרכם לבסיסו של סטרייף על הירח.
הם מגיעים לשם ראשונים ומשמידים את הגנותיו של סטרייף בדיוק כשהאקס-מן ואפוקליפס מגיעים.
הם מתפצלים, ואפוקליפס נקלע למארב של הרוכבים האפלים, שמכים באדונם לשעבר כמעט עד מוות.
לאחר מכן, אפוקליפס נתקל בארכאנג'ל, שמשלים את נקמתו ומסרב להעניק לו המתת חסד.
סטרייף מוצא את סייקלופס וג'ין מחוץ לבסיס הירח ולוקח אותם לפורטל זמן ענקי אותו בנה על הירח.
בעוד קייבל, קאנונבול, האבוק ופולאריס עושים את דרכם למגדל, סטרייף מפעיל את פורטל הזמן ושדה כוח מופעל לפתע, ואינו מאפשר למי שלא נושא את גן משפחת סאמרס להיכנס.
קייבל מצליח להיכנס דרך שדה הכוח, כדי שיוכל להתעמת לבדו עם סטרייף, בדיוק כפי שזה האחרון תכנן.
אולם, סטרייף לא הביא בחשבון שהאבוק הוא אחיו של סייקלופס, והשניים מתעמתים עם סטרייף.
סטרייף מנטרל את האבוק ואת התקפותיו, ופוצע את קייבל באופן חמור.
הוא חושף את צידו הקיבורגי, ולועג לו על כך שהוא תעתיק עלוב שלו, וכי הוא עלבון לאנושות.
הוא מנסה להרוג את קייבל, אך דעתו מוסחת מספיק זמן כדי שסייקלופס וג'ין גריי ישתחררו מכבליהם.
השניים מנסים להרגיע את סטרייף, ומשחקים ברגשות הזעם והצער שלו, אך הוא מסרב להישמע להם.
הוא אומר להם כי התעללו בו מספיק פעמים כדי שיאמין להם.
סטרייף ממוטט את המגדל על האקס-מן, וקייבל תופס אותו ופוקד על סייקלופס להפעיל את מערבולת הזמן - תוכנית שתהרוג גם את קייבל וגם את סטרייף.
סייקלופס עושה זאת למורת רוחו, והשניים נשאבים לפורטל.
המגדל מושמד כתוצאה מהעברת האנרגיה העצומה.
כשהאקס-מן מתאספים על הירח, האבוק נזכר בתחילתו של המשבר כשכולם האמינו שקייבל הוא הרוצח, אבל לבסוף הוא זה שהציל את כולם.
בינתיים, סייקלופס וג'ין גריי מהרהרים על עצם העובדה שאחד משני הנוסעים בזמן היה בנו של סייקלופס, שנשלח על-ידו לעתיד כדי להצילו מהוירוס הטכנו-אורגני.
מיסטר סיניסטר מאלץ אחד ממשרתיו לפתוח עבורו את מכל המתכת, אך הוא מוצא שהמכל ריק.
בעוד הוא הולך מהמקום בזעם, הוא שומע כי משרתו משתעל ואומר לו לראות רופא.
בסיום הסיפור, מתברר כי מה שנמצא במכל היה נקמתו האולטימטיבית של סטרייף - שחרורו לאוויר של וירוס הירושה הקטלני.
פרופסור אקסבייר מגלה שהוירוס הטכנו-אורגני ריפא באופן זמני את רגליו המשותקות.
רוג וגמביט מבלים את זמנם ביחד, ורוג מאשרת לו להיות לה לעיניים עד שהיא תקבל בחזרה את מאור עיניה.
הדבר למעשה מבסס את העובדה שהשניים הופכים ברבות השנים לזוג.
ארכאנג'ל וחיה בונים מחדש את הבר ממנו נחטפו סקוט וג'ין, ומעלים זכרונות על ימיהם הראשונים כחברי אקס-מן המקוריים.
חיה מודה בפני ארכאנג'ל שהוא היה זה שלקח מוורן את כספו כדי לכתוב תזה עבורו, אך בגד בו כאשר דיווח זאת לאקסבייר.
השניים מתאבקים, כאשר לבסוף ארכאנג'ל סולח לחיה על כך.
סטרייף ואפוקליפס נחשבו למתים למשך הרבה זמן.
אולם, אם להתעלם מקשת הסיפור "עידן אפוקליפס", שהתרחשה ביקום חלופי, הרי שאפוקליפס חזר לחיים בחוברת מספר 19 של סדרת הסולו של קייבל.
סטרייף, לעומת זאת, חזר כרוח הרודפת את נשמתו של קייבל בסיפור "אבות ובנים".
בסופו של הסיפור, קייבל השתחרר מאחיזתו של סטרייף, ושלח אותו לגיהנום לנצח נצחים.
סטרייף הופיע מחדש כאשר ניסה להימלט מהגיהנום ולהשתלט על גופו של חבר האקס-פורס וורפאת' - ניסיון שסוכל בידי קבוצת אקס-פורס.
בסופו של דבר, סטרייף חוזר לחיים כתופעת זמן חריגה, לאחר שהופיע לפתע פתאום באירוע קרוסאובר שהתרחש בין חוברות הסולו של קייבל ושל איש אקס.
הוא ממשיך לתעתע בקבוצת האקס-מן עד למותו במיני סדרה של גמביט ובישופ בתחילת שנות ה-2000. הוא חוזר בשנית לאחר אירועי "השמדה", אך אין זה ידוע אם מדובר באותה דמות ממציאות חלופית.
דמותו העתידית מופיעה לאחרונה בקשת הסיפור "מלחמת המשיח" של שנת 2009.
ההשלכה העיקרית של קשת הסיפור "שירת התליין" הייתה שחרורו של וירוס הירושה.
הווירוס תקף אמנם בתחילה אך ורק מוטאנטים, אך בהמשך תקף את בת בריתם האנושית של האקס-מן, ד"ר מוירה מק'טאגרט, שמצאה תרופה למגפה טרם מותה.
קולוסוס מקריב את חייו כאשר הוא מזריק לעצמו את התרופה, משום שיש צורך במותו של מוטאנט כדי לשחרר אותה לאוויר העולם.
משיכות קטלניות הוא קשת סיפור ואירוע קרוסאובר ביקום מארוול שפורסם בחוברות הקומיקס אקס-מן על ידי חברת מארוול קומיקס בין יולי לנובמבר 1993 למשך שש חוברות.
את הסיפור כתבו פביאן ניצ'זה וסקוט לובדל, באיורם של אמנים כאנדי ואדם קוברט, גרג קאפולו, ג'ו קסאדה וג'ון רומיטה הבן.
קשת הסיפור נכתבה לציון 30 שנים להיווצרה של סדרת הכותרים הפופולרית.
כאשר מגנטו וקבוצת השוליות שלו חוזרים, עימות חדש מתחיל בינם לבין קבוצת אקס-מן, ופרופסור אקסבייר מתפתה לחצות את הגבול המוסרי בשביל לעצור אותם.
קבוצת השוליות כעת מונהגת בידי פביאן קורטז, והיא מתקיפה את מחנה היידן, בסיסו של פרויקט זקיפי סנטינל ממשלתי חדש.
הבסיס מוגן על ידי קבוצת אקס פקטור החדשה, הנמצאת תחת פיקוח ממשלתי, ובמהלך הקרב, קורטז מציע לקוויקסילבר להפוך למנהיג החדש של השוליות וכמחליפו כיורשו של מגנטו.
קבוצת השוליות עוזבת לאחר שקוויקסילבר מסרב בתוקף.
המוטאנט העוצמתי אקסודוס מציע לקבוצת אקס פורס אפשרות למקלט, אשר מתברר כבסיס המבצעים הקודם של קייבל - מקום בשם "אבלון".
העומד מאחורי הצעה זו מתברר כמגנטו, שנחשב למת לאחר נפילת אסטרואיד M, בסיסו החללי.
קייבל משגר את קבוצת אקס פורס הרחק מאבלון בעזרת טכנולוגיית השי'אר הנמצאת במקום, בשעה שהוא משיג את תוכנת המחשב מהמעבד המרכזי ומפעיל את מנגנון ההשמדה העצמית.
אולם, מגנטו עוצר בעדו וקייבל כמעט ומאבד את חייו בקרב בטרם הוא משגר את עצמו משם.
המוטאנטים ראסטי וסקידס, שנרפאו משטיפת המוח של הנבל סטרייף בידי מגנטו, בוחרים להישאר לצידו באבלון.
האקס-מן קוברים את איליאנה רספוטין, שנהרגה מוירוס הירושה הקטלני.
מגנטו והשוליות מגיעים באמצעה של הלווייה, ומצהירים כי הם מעוניינים למחות את פני האנושות באמצעותה של אבלון, תחנת החלל שלהם.
קולוסוס שבור ממותה של אחותו, ואמונותיו בחלומו של אקסבייר נחלשות.
עקב כך, הוא מצטרף לקבוצת השוליות.
מועצת הביטחון של האו"ם מפעילה את הפרוטוקולים של מגנטו - מערכת לוויינים היוצרים מחסום מסביב לכדור הארץ ומונעים ממגנטו מלהשתמש בכוחותיו המגנטיים מתוכו.
מגנטו מגיב לכך בשחרורה של פעימה אלקטרומגנטית היוצרת תוהו במערכות האלקטרוניקה בעולם.
אקסבייר עוטה על עצמו שלד חיצוני של אימפריית השי'אר כדי שיוכל ללכת, ואוסף את ג'ין גריי, גמביט, רוג, וולברין וקוויקסילבר כדי לעצור את מגנטו.
בעזרת מכשיר שיגור של השי'אר, הם מגיעים לאבלון ומנטרלים את התחנה באמצעות וירוס אותו תכנן חיה.
מגנטו מתעמת עם האקס-מן בקרב, ובהתקף זעם אחרי שוולברין כמעט והוציא את קרביו, קורע ממנו את שלד האדמנטיום שלו.
אקסבייר זועם על מעשיו, ומוחק את זכרונו של מגנטו.
הדבר משאיר את מגנטו בתרדמת.
האקס-מן ממהרים לכדור הארץ כדי להציל את וולברין, בעוד קולוסוס נשאר באבלון החרבה כדי לטפל במגנטו.
מטוסם של האקס-מן, הציפור השחורה, עושה את דרכו לכדור הארץ, ונתקל במערבולת אוויר.
מוצגים הבזקים של תודעתו של וולברין בעוד הוא נאבק להישאר בחיים.
צוות המטוס מנסה בכל כוחו לייצב את המטוס.
צוהר המטוס נפתח, ווולברין "הולך בעקבות האור" אך נדחף חזרה.
הוא מתעורר בזמן כדי להציל את ג'ין גריי מלהשאב מתוך המטוס.
לבסוף, האקס-מן נוחתים בבטחה בכדור הארץ.
בעוד וולברין מחלים מפציעותיו, הוא והאקס-מן מגלים שטופריו היו למעשה חלק מהשלד האמיתי שלו, וכי כעת הוא נושא טופרים מעצם.
באי מיואר, האקס-מן משתמשים בשאדוקאט, אהובתו של קולוסוס, כדי לפתות אותו ולטפל בפגיעות הראש שלו, מה שלדעתם גרם לעריקתו.
התחבולה עובדת, ובשעה שהשוליות מנסים להחזיר לעצמם את בן בריתם החדש, נייטקרולר הודף את מתקפתם.
אקסבייר ומוירה מק'טאגרט מרפאים את קולוסוס בעזרת פרץ האנרגיה האופטי של סייקלופס.
קולוסוס שב לצורתו האנושית, אך בוחר להישאר בקבוצת השוליות ולהשגיח עליהם.
על ידי כך שמחק את זכרונו של מגנטו, פרופסור אקסבייר שחרר ישות אנרגטית עוצמתית הידועה בכינוי אונסלוט, ואשר קיננה בתוך מוחו עד אשר פרצה בקשת הסיפור אקס-מן: סאגת אונסלוט משנת 1996.
מגנטו בעל השכחה לא חזר עד לשנת 1999.
באירוע החשוב ביותר בסיפור, וולברין מאבד את שלד האדמנטיום שלו, ועזב בעקבות כך את האקס-מן.
הוא חוזר בשנת 2000 כאשר אפוקליפס מאחד מחדש את שלדו עם מתכת האדמנטיום, כפי שנראה בפלאשבק במהלך אירועי "התריסר".
כשהקבוצה שלהם מפוצלת, חברי אקסקליבר הנותרים (נייטקרולר, שאדוקאט ופניקס) מחליטים להישאר על האי מיואר ולנטוש את פעולותיהם בבריטניה.
לאחר השמדת אבלון, קולוסוס מצטרף לקבוצת אקסקליבר.
לפי הכותב פיטר דייוויד, הרעיון לפיו מגנטו קרע מוולברין את שלד האדמנטיום נלקח מכלי עלילתי באירוע הקרוס אובר "שירת התליין".
הכותב עצמו הציע בסרקזם את הסרת השלד כאשר הצוות הקריאייטיבי שקל להחזיר את דמותו של מגנטו.
הרעיון לא היה אמור להילקח ברצינות.
מספר אלמנטים מהסיפור "משיכות קטלניות" השפיעו על "אקס-מן: סדרת האנימציה".
בשני חלקי הסיפור "Sanctuary" (מפלט), מגנטו יוצר את אסטרואיד אם בתחנת חלל שסובבת סביב כדור הארץ וחופשיה מכל השפעה אנושית.
אולם, היה זה רק קורטז שרצה להשתמש בנשק של המקום כדי לתקוף את בני האדם.
החלק הרביעי של הסיפור, שהופיע בחוברת X-Men Vol.2 #25, זכה לעיבוד רופף בסדרת האנימציה "אקס-מן 97" בחלקו השני של הפרק "סובלנות פירושה הכחדה".
אחרי שוולברין דוקר את מגנטו בפראות, מגנטו משתמש בכוחותיו כדי לקרוע מהשלד שלו את מתכת האדמנטיום.
אמנת הפלנקס הוא קשת סיפור ואירוע קרוסאובר ביקום מארוול שפורסם בחוברות הקומיקס אקס-מן על ידי חברת מארוול קומיקס בין ספטמבר לאוקטובר 1994 למשך 9 חוברות.
את הסיפור כתבו פביאן ניצ'זה, סקוט לובדל, לארי האמה וטוד דזאגו, באיורם של אמנים כאנדי ואדם קוברט, ג'אן דורסמה, רוג'ר קרוז, טוני דניאל, ג'ו מדוריארה, סטיב סקרוס וסטיב אפטינג.
אחד המאפיינים הבולטים בקשת הסיפור הוא שקבוצת האקס-מן משחקת תפקיד משני בה.
קבוצת אקס-מן מותקפת על ידי הפלנקס, בני אדם שונאי מוטאנטים אשר השתמשו בווירוס הטכנו-אורגני של החייזר וורלוק כדי להפוך ליצורים טכנו-אורגניים.
בעזרת כוחות אלו, הפלנקס מסוגלים לשנות את צורתם ולהטמיע לתוכם חומר אורגני.
בתור הפלנקס, יש להם מוח כוורתי המתוכנת להשמיד את כל המוטאנטים.
קשת הסיפור הובאה בשלוש תת-עלילות:
"הדור הבא" - כשהאקס-מן אינם נמצאים, באנשי, אמה פרוסט, ג'ובילי וסייברטות' חייבים להציל את הדור הבא של המוטאנטים מידיהם של הפלנקס.
סיפור זה נטע את הבסיס לסדרת החוברות Generation X.
"סימני חיים" - קבוצות אקס פקטור, אקסקליבר ואקס פורס מגלות כי הפלנקס מאבדים את תכנותם, והופכים יותר ויותר לעצמאיים.
הפלנקס העריק דאגלוק (שילוב בין המוטאנט דאג רמזי לחייזר וורלוק) לוקח את פורג', וולפסביין וקאנונבול למשימה על מנת למנוע מחבר הפלנקס ליצור קשר עם הגזע שלו.
"הסנקציה האחרונה" - קייבל, וולברין, סייקלופס ופניקס מאחדים כוחות כדי לחלץ את האקס-מן על ידי הסתננות לבסיסם של הפלנקס.
מבצע אפס סובלנות הוא קשת סיפור ואירוע קרוסאובר ביקום מארוול שפורסם בחוברות הקומיקס אקס-מן על ידי חברת מארוול קומיקס בין מאי לנובמבר 1997 למשך 22 חוברות.
קשת הסיפור באה בעקבות אירועי "אונסלוט", והתמקדה בגורמים בודדים בתוך ממשלת ארצות הברית, כמו באסטיון והנרי פיטר גייריק, המשתמשים במעמדם הבכיר כדי לצוד אחר מוטאנטים לכל רוחבה של המדינה.
החוברות המשתתפות בסיפור הן אקס-מן, אקס פורס, Generation X, וולברין וקייבל.
מרבית גיבורי-העל שאינם מוטאנטים (ארבעת המופלאים, כמה מחברי האוונג'רס וברוס באנר), בעזרתו המפתיעה של נבל-העל דוקטור דום, מקריבים את חייהם ומשמידים את אונסלוט בכך שהם מזנקים לתוך גופו, אשר הכיל אנרגיה טהורה.
אלה אשר נותרו היו המוטאנטים, משום שבמידה והיו מזנקים לתוך גופו הוא היה סופג את כוחותיהם ונעשה בלתי ניתן לעצירה.
חברי אקס-מן תקפו אותו ישירות והצליחו להשמידו לבסוף (וככל הנראה גם את גיבורי-העל שזינקו לתוכו).
מאורע זה הוביל במידה רבה לחוסר אמון של בני האדם בקהילת המוטאנטים.
מעט לאחר מכן, התנקשו בחייו של המועמד הנשיאותי גריידון קריד - בנו שונא המוטאנטים של ויקטור קריד (סייברטות').
הדבר שהרג אותו היה פרץ אנרגיה, והשנאה כלפי מוטאנטים הלכה וגברה.
שני אירועים אלה היו לקרש הקפיצה ל"מבצע אפס סובלנות" - תוכניתו של הנבל באסטיון לשמירה על ביטחונה של האומה על ידי לכידתם והשמדתם של כמה שיותר מוטאנטים.
באסטיון, יחד עם זקיפי הפריים סנטינל החדשים שלו, קיבל אישור ממשלתי להמשיך בתוכניתו למיגור "האיום המוטאנטי".
הוא לכד את מרבית חברי האקס-מן והשתלט על בית הספר לצעירים מחוננים ע"ש אקסבייר.
תוך כדי, הוא גם השיג מידע נרחב על המוטאנטים.
ג'ובילי נלכדת ועוברת עינויים מנטליים כדי לחלץ ממנה מידע.
פצצה מונחת בחזהו של סייקלופס, לאחר שהוא נלכד יחד עם ג'ין גריי, סטורם, וולברין וקאנונבול.
קייבל הסתנן לתוך אחוזת אקס כדי לשחרר את המוטאנט קאליבן, להשמיד את הפרוטוקולים של אקסבייר ולמנוע מבאסטיון גישה אליהם.
אחוזת אקס מפורקת עד היסוד מהטכנולוגיה שבנויה בה.
ד"ר ססיליה ריס וחברת המורלוקים לשעבר מארו מצטרפות לקבוצה לאחר שהן מתעמתות עם באסטיון יחד עם אייסמן.
בתקופה זו, אייסמן שימש כמנהיג קבוצה קטנה שכללה נוסף לריס ומארו גם את סברה, שעקבה אחר מעשיו של באסטיון וסוכניו.
למרות שהם נקלעים למארב של זקיפי פריים סנטינל, הם מאתרים את מיקומה של רוז גילברטי, אמו המאמצת של באסטיון.
בהגיעם למקום הם מוצאים שבאסטיון וזקיפיו מחכים להם, לאחר שחטפו את רוז ואת בנו של בלש משטרה.
לאחר שמארו שמעה את דבריו של באסטיון על אמו, היא נתקפה בחמת זעם ותקפה אותה, כנקמה על הגורל ממנו סבלה מורתה הרוחנית קאליסטו מסוכני "מבצע אפס סובלנות".
אייסמן עצר בעדה, אך תקף בהפתעה את באסטיון בעצמו, והשליך אותו לקו חוף סמוך.
ברגע שבאסטיון החל לתת לזקיפי הפריים סנטינל את ההוראה להשמדת המוטאנטים, כוחות S.H.I.E.L.D מגיעים למקום ומבטלים את זכויותיו של באסטיון ל"מבצע אפס סובלנות".
באסטיון מבין כי סוכני S.H.I.E.L.D ישתמשו בכל האמצעים הדרושים כדי לעצור אותו, ונותן הוראה לזקיפיו לסגת.
הוא נלקח באזיקים למתקן כליאה של סוכנות S.H.I.E.L.D.
אפוקליפס: התריסר הוא אירוע קרוסאובר ביקום מארוול שפורסם בחוברות הקומיקס אקס-מן על ידי חברת מארוול קומיקס בין ינואר לפברואר 2000 למשך 10 חוברות.
את הסיפור כתבו כריס קלרמונט, פביאן ניצ'זה, אלן דייוויס, טרי קאבאנו, ג'ו פרואט ואריק לארסן, באיורם של אמנים כרוב לייפלד, אלן דייוויס, רוג'ר קרוז, מייק ס.
מילר, טום רייני וברנרד צ'אנג.
בין הקבוצות המופיעות בסיפור נמנות אקס-מן, אקס פורס, Generation X, ופרשי אפוקליפס, עם הופעת אורח של ארבעת המופלאים.
סיפור "התריסר" מתחיל עם מוטאנטית צעירה בשם טניה טראסק, בתו של שונא המוטאנטים בוליבר טראסק, שתהפוך ברבות הימים למאדאם סנקטיטי, חברת שבט אסקאני ובת בריתם של קייבל ושל רייצ'ל סאמרס בעתיד.
היא הולכת לאיבוד בזרם הזמן וניצלת בידי רייצ'ל, המחופשת לאמא אסקאני.
היא לוקחת אותה לעתיד ומרפאה את מוחה.
עתיד זה, שנשלט בידי אפוקליפס, הוא קודר ועגמומי, וטניה בחרה לשנות זאת.
היא נסעה בזמן שלוש שנים לפני הקמת האקס-מן, חרף אזהרותיה של אמא אסקאני, וניסתה ליצור קשר עם אביה.
רייצ'ל עקבה אחריה ועצרה בעדה מלהתגלות בפניו, לא לפני שטניה שיחקה עם התכנות של מאסטר מולד, זקיף-העל אותו בנה טראסק.
היא העלתה בו תוכנה הנקראת "התריסר".
שנים לאחר מכן, בעוד סייקלופס תוהה על מערכת יחסיו עם מדלין פריור באלסקה, הוא הותקף בידי מאסטר מולד, שטען כי סייקלופס הוא אחד מהתריסר והיה צורך להרוג אותו.
מאסטר מולד נעצר, לא לפני שהסגיר זהויות אפשריות לחברי התריסר, ביניהם צ'ארלס אקסבייר, אפוקליפס, סטורם, ג'ין גריי ופרנקלין ריצ'רדס, בנם של מיסטר פנטסטיק והאישה הבלתי-נראית מארבעת המופלאים.
מאסטר מולד שרד את המתקפה והתעמת לאחר מכן עם קבוצת פאוור פאק, בניסיון להרוג את ריצ'רדס הצעיר.
כשקבוצת הצעירים לחמה ברובוט המעוות, הוא גילה להם את טבעם של חברי התריסר - "שנים עשר מוטאנטים אשר בבו הימים יעלו לכוח ויובילו את גזע המוטאנטים במלחמה על בני האדם בעלות השחר על כדור הארץ".
הוא נעצר בשנית, לא לפני שהוסיף מועמדים אפשריים לרשימה - דניאל מונסטאר, קאנונבול ופסיילוק.
התיאור הבא של התריסר הגיע מפי אפוקליפס עצמו, שלא רק שהוא עצמו חבר בתריסר המכובדים אלא גם חמשת האקס-מן המקוריים, אקסבייר, סטורם, קאנונבול וקייבל.
עם הגעתו של המילניום החדש, סדרת אירועים הובילה לחזרתו של אפוקליפס.
קייבל היה עד לאותם אירועים - החשכת העיר ניו יורק, הגעת מבשרו של אפוקליפס, וכן סימנים אחרים.
צורתה האסטראלית של אמא אסקאני הופיעה בפני קייבל, וטמעה בו את הידע אודות זהותם האמיתית של חברי התריסר.
למרבה הצער, לא הייתה לו כל הזדמנות לאתר אותם.
אפוקליפס החל את מתקפתו בכך ששתל מתחזה של וולברין בקרב האקס-מן.
הדבר הוביל את אקסבייר, שחשד בהסתננות לקבוצה, לפרק את האקס-מן.
מעט לאחר מכן, רוג ושאדוקאט מוצאות את עצמן כשהן מגנות על נבלת-העל מיסטיק מפני צבא יפן.
בעוד רוג לחמה בסאנפייר ואנשיו, קיטי שמרה על מיסטיק ומצאה ללא רצונה את יומנה של דסטיני, מוטאנטית בעלת כוחות ראיית הנולד.
היומן כלל תיאור מעורפל מאוד של "החבר השלושה-עשר", וכי התריסר יהיו מעורבים בהשמדת העולם.
עם מותו של המתחזה לוולברין, האקס-מן מתאחדים באחוזת אקס ומגלים כי מדובר במתחזה מגזע הסקרול משני הצורה.
כדי להציל את פולאריס מחטיפה, סייקלופס החליף את דמותה באמצעות שימוש במחליף זהויות, והאקס-מן עקבו אחריו למאורתם של הסקרול.
הם הותקפו שם בידי מוות, חבר ארבעת הפרשים הקטלני והמסוכן ביותר, שגם היה אחראי למות המתחזה לוולברין.
אחרי קרב קשה, זהותו מתגלה בידי קולוסוס, והאקס-מן נדהמים לגלות שמדובר בוולברין האמיתי.
הוא עוזב, ומשאיר אותם מבולבלים ומלאי תהיות על החידה הניצבת בפניהם.
מעט אחר מכן, אקסבייר חושף את רשימת "התריסר" שנכתבה ביומניה של דסטיני:
מגנטו ופולאריס, המייצגים שני קטבי מגנטיות מנוגדים.
סטורם, סאנפייר ואייסמן, המייצגים את כוחות האלמנטלים.
סייקלופס, ג'ין גריי וקייבל, המייצגים משפחה (אב, אם וילד), ואשר נבחרו בשל שושלת היוחסין של משפחת סאמרס.
בישופ ומיקאיל רספוטין, המייצגים את הזמן והמרחב, בהתאמה.
פרופסור אקס, המייצג את המוח.
המונולית האנושי, המייצג את הבסיס עליו מושתת הכל.
פרשי אפוקליפס חוטפים את קייבל, מיקאיל רספוטין, אייסמן, סאנפייר והמונולית האנושי.
האקס-מן, בעזרתו של מגנטו, ממהרים למאורתו של אפוקליפס במצרים.
הם מותקפים בידי חיילי הסקרול ומאמיניו של אפוקליפס.
באמצעו של הקרב, בישופ מופיע לפתע מתוך האוויר, לאחר שהיה כלוא במרחבי העתיד החלופי.
באמצעות תכסיסים ואשליות, מאמיניו של אפוקליפס חוטפים את שאר חברי התריסר, שתפקידם האמיתי מתגלה לבסוף.
אפוקליפס מכניס את התריסר לתאי הכלה - חלק ממכונה שמיימית עתיקת-יומין - וחושף את תוכניתו לשאוב את כוחותיהם של "האחד-עשר", בעוד החבר האחרון מפעיל את המכונה, כדי להעניק לו כוח אומניפוטנטי.
אפוקליפס מסביר את תפקידם של חברי התריסר: פולאריס ומגנטו היו שני קטבים מגנטיים מנוגדים; סטורם, אייסמן וסאנפייר היו כוחות טבע קיצוניים; סייקלופס, ג'ין וקייבל היו לאחדות משפחה; בישופ ומיקאיל סיפקו שליטה על המרחב והזמן; ואקסבייר סיפק את כוחה של המחשבה הטהורה.
אולם, אפוקליפס ידע כי גופו העתיק והחלוש לא יוכל לאכלס את הכוח האדיר.
אי לכך, הוא חושף את קיומו של מוטאנט שלוש-עשרה במספר, איש אקס.
הוא מתעתד להעביר את תודעתו לתוך גופו של המוטאנט הצעיר ולהשתמש באנרגיות התריסר כדי להוסיף ולהתפתח.
אפוקליפס החל בתהליך, אולם אובדן כוחותיו של מגנטו לאחרונה היה משהו שהוא לא ציפה לו.
עד מהרה, רמת האנרגיה התרוקנה ויצרה קרע בשרשרת הכוחות.
אפוקליפס העלה את זרימת האנרגיה וניסה לעקוף את הקרע, אך הדבר דחף את המונולית האנושי לכדי שיגעון, והוא השתחרר מתא ההכלה שלו ובטירופו שחרר את חברי האקס-מן מכלאם.
בזמן שמחצית מהקבוצה לחמה במונולית חסר הרסן, השאר ניסו לעצור את אפוקליפס.
ג'ין גריי חשפה את טיבו האמיתי - גופו מעלה הריקבון מתחת לשריון שלו.
כאשר הוא ניסה להיכנס לגופו של נייט גריי, סייקלופס לקח את מקומו והקריב את חייו כדי להציל את נייט.
ג'ין ניסתה ליצור קשר עם מוחו של בעלה, אך אקסבייר טען כי לא נותר דבר מסייקלופס בתוך אפוקליפס.
הסיפור ממשיך בקשת הסיפור "עידני אפוקליפס" ממרץ 2000. אפוקליפס משתמש באנרגיות אותן אסף, ויוצר מחדש שתי מציאויות בניסיון להשלים את התהליך ואת הטרנספורמציה הסופית שלו.
הוא לא יכל לעשות זאת, משום שהאקס-מן לחמו בו בשתי המציאויות - בעבר ובהווה.
האנרגיה שלו אוזלת, והוא והמונולית האנושי נמלטים.
האקס-מן מנעו מאפוקליפס להפוך לאל חי וקיים, במחיר חייו של סייקלופס.
ג'ין שבורת לב ממותו של בעלה, ולוקחת היעדרות ממושכת מהקבוצה.
ערב ההשמדה הוא קשת סיפור ואירוע קרוסאובר ביקום מארוול שפורסם בחוברות הקומיקס אקס-מן על ידי חברת מארוול קומיקס בין מרץ ליוני 2001 למשך שש חוברות (Uncanny X-Men #392-393 ו-X-Men Vol.2 #110-113).
את הסיפור כתב סקוט לובדל, באיורם של אמנים כלייניל פרנסיס יו, סלבדור לארוקה וטום רייני.
קשת הסיפור הייתה חלק מתקופת זמן בת ארבעה חודשים, בהם הכותב הוותיק סקוט לובדל חזר כדי לסגור קצוות עלילה פתוחים של וירוס הירושה לפני הגעתו של גרנט מוריסון והרצת החוברות החדשה שלו, New X-Men.
קשת הסיפור נחשבת לסיום הסיפורים המסורתיים והמקובלים יותר של האקס-מן עד כה.
לאחר שוירוס הירושה נרפא באמצעות הקרבתו הנאצלת של קולוסוס (שמשפחתו נהרגה כתוצאה מהוירוס), מגנטו נעשה אובססיבי לאקס-מן ומייחל למותם, משום שלדעתו, צ'ארלס אקסבייר לא הצליח למנוע את מותו של קולוסוס לטובת גזע המוטאנטים.
מגנטו תוקף את אחוזת אקס, חוטף את אקסבייר ולוקח אותו לג'נושה, היכן שהוא צולב את חברו לשעבר ומניח על ראשו מתקן המנטרל את כוחותיו.
לאחר מכן, הוא מתחיל בגיוס חסר רחמים של מוטאנטים לצבא ג'נושה.
הוא גם מאשר לעיתונאית טריש טילבי לבקר את ג'נושה ולדווח על האירועים.
בראיון אישי עמו, מגנטו מכריז כי כעת כשג'נושה חופשית מווירוס הירושה, יחלו הצעדים כדי להבטיח את העולם כמקומם הראוי של המוטאנטים.
הוא מוסיף ומאתגר את האנושות להתקיף את מדינתו הריבונית.
פעולותיו של מגנטו מגיעות בזמן לא טוב עבור קבוצת האקס-מן, שנמצאת במצבה החלש ביותר מבחינת כוח.
סטורם, חיה, רוג, פסיילוק, טסה, בישופ ות'אנדרבירד השני עזבו את ארצות הברית כדי למצוא את יומניה של איירין אדלר, אמה המאמצת של רוג, שגם ידועה בתור המוטאנטית דסטיני, בעלת כוחות ראיית הנולד.
קייבל ושאדוקאט פרשו מחיי ההרפתקנות, אנג'ל לקח תקופת היעדרות מהקבוצה, ורק סייקלופס, וולברין וג'ין גריי נותרו כדי להתמודד עם מאבק הכוחות של מגנטו וחטיפתו של אקסבייר.
בעוד וולברין וסייקלופס מסתננים לג'נושה כדי לעזור לפולאריס להוציא משם בבטחה בני אדם, ג'ין גריי אוספת קבוצת מוטאנטים.
בנוסף לשני אזרחים מוטאנטים, היא מגייסת גם את חבר אלפא פלייט נורת'סטאר ואת ג'ואנה "פרנזי" קארגיל, שכירת חרב עצמאית אשר תומכת במגנטו, אותה היא מעבירה שטיפת מוח כדי שתהפוך לחברת אקס-מן.
ליו יושידה, אחותו של המוטאנט היפני סאנפייר, מופיעה במקומו לעזרה.
היא זרה לג'ין, אך משום שהמצב הוא קיצוני ביותר, ג'ין מקבלת את עזרתה.
כשהקבוצה מתכננת להגיע לג'נושה, מצטרפת אליה חברת האקס-מן לשעבר דאזלר.
בוועידה טלפתית בין חברי הקבוצה, דאזלר מודיעה להם כי הצטרפה כדי לבקש מהם עזרה לאחר שיקום מוג'ו נכבש בידי גרסאות תינוק לאפוקליפס וארבעת פרשיו מהמציאות החלופית עידן אפוקליפס.
היא אומרת לג'ין שגרסה זו של אפוקליפס הרגה את מוג'ו ואת לונגשוט, אך היא מסכימה להניח בצד את בעיותיה כדי לעזור לאקס-מן.
בינתיים, אמיליה וייט - חברתו לשעבר של אקסבייר שהפכה לחסידתו של מגנטו - מתחילה לחשוש לעתידה של ג'נושה אם מדיניותו האגרסיבית החדשה של מגנטו תביא למלחמה כוללת בין בני אדם למוטאנטים.
קבוצת אקס-מן המאולתרת מותקפת בידי מגנטו בהגיעה לג'נושה.
מטוסם מושמד והם נוחתים בכוח המגנטיות לתוך כיכר מגדה, זירה אותה הכין מגנטו לקרב הסופי.
הוא מציג בפניהם את אקסבייר הצלוב, ודאזלר מתקיפה אותו, אך הוא מפורר אותה לאבק בעזרת כוחותיו המגנטיים.
הדבר מוביל לקרב בין קבוצת האקס-מן המאולתרת - שוולברין וסייקלופס הצטרפו אליה - לבין מגנטו.
מגנטו מאיים על וולברין שיקרע מעליו את שלד האדמנטיום בשנית (כפי שעשה ב"משיכות קטלניות"), אך לתדהמתו הרבה הוא אינו מסוגל לעשות זאת.
בנקודה זו, אקסבייר מופיע, ומסביר כי אמיליה שחררה אותו מהצלב בתחילתו של הקרב בעוד ג'ין מסתירה זאת באופן טלפתי, ודאזלר השתמשה בהולוגרמה כדי שתופיע בדמותה (ואותה השמיד מגנטו).
היא לקחה את מקומו של אקסבייר על הצלב ונטלה את דמותו לצורך האשליה.
מגנטו מבין כי הקבוצה הצליחה להערים עליו, אך ממשיך בשלו בנוגע להפיכת ג'נושה למעצמה צבאית בשם המוטאנטים.
וולברין מגיב לכך על ידי דקירת מגנטו בבטנו, והאקס-מן עוזבים את מגנטו מדמם על רצפת הכיכר.
בשובם לאחוזת אקס, דאזלר מסרבת להצעה להצטרף לקבוצה, ומתכוננת עם שאר חברי האקס-מן לעזוב ליקום מוג'ו ולשחרר אותו מעולם של אפוקליפס ופרשיו.
אקסבייר, סייקלופס, ג'ין גריי ו-וולברין נותרים לבדם באחוזה, וזה האחרון מציע להם משקה לכבוד ניצחונם האחרון.
אוטופיה הוא אירוע קרוסאובר ביקום מארוול שפורסם בחוברות הקומיקס אקס-מן והאוונג'רס האפלים על ידי חברת מארוול קומיקס בין יוני לספטמבר 2009 למשך 12 חוברות.
את הסיפור כתבו מאט פרקשן, ג'יימס אסמוס, מייק קארי ופול קורנל, באיורם של אמנים כמארק סילבסטרי, טרי דודסון, מייק דאודטו ג'וניור ולוק רוס.
לאחר שמהומות של מוטאנטים וקבוצות של שונאי מוטאנטים מתרחשות בסן פרנסיסקו, נורמן אוסבורן מנסה לאכוף את החוק והסדר על ידי הקמת אקס-מן האפלים שלו, שישרתו באותה דרך כמו האוונג'רס האפלים.
עד מהרה, שתי קבוצות נבלי-העל מתעמתות עם קבוצת אקס-מן.
לאחר מאורעות "תסביך משיח", סייקלופס הורה לוולברין להקים קבוצת אקס פורס חדשה כדי שתשמש כיחידת מבצעים מיוחדים חשאית, דבר אותו שהוא שומר בסוד מהאחרים, בייחוד משותפתו לחיים אמה פרוסט.
כמו כן, בפגישה הראשונה של הקאבאל החשאי, נורמן אוסבורן הבטיח לאמה פרוסט לעזוב את קהילת המוטאנטים במנוחה, בתנאי שהיא תשמור עליהם תחת שליטתה.
פרוסט שמרה על השתתפותה בקאבאל מסייקלופס, וסודות אלו כמעט וגרמו לקרע בין השניים.
לבסוף, השניים אמרו את האמת אחד לשנייה, והבטיחו לא לשמור ביניהם סודות.
מאורע נוסף שהתרחש היה בתחילתו של "תסביך משיח", והוא קרב שהתרחש בין קבוצת המשוטטים לקבוצת המטהרים בעיר הולדתה של התינוקת המוטאנטית הראשונה לאחר אירועי "בית אם", שבו מיליונים מקהילת המוטאנטים הופשטו מכוחותיהם.
לאחר מכן, סיימון טראסק - אחיו של שונא המוטאנטים בוליבר טראסק, יוצר זקיפי הסנטינל - קרא לאכיפתם של חוקים האוסרים את רבייתם של המוטאנטים.
השפעתו של טראסק הובילה לתמיכה רחבה ברחבי ארצות הברית, ולהמשך התסיסה בקרב קהילת המוטאנטים.
המתח בשיאו כאשר קבוצת שונאי המוטאנטים של טראסק, "אנושות עכשיו", צועדת בתוך סן פרנסיסקו.
בדרכם לעירייה, הם נעצרים בידי חברי האקס-מן, ומתחילות לפרוץ מהומות.
בסופו של דבר, המשטרה מתערבת, והאנק מק'קוי נלקח למעצר.
בשעה שהאקס-מן מנסים לדכא את המהומות בכל רחבי סן פרנסיסקו, נורמן אוסבורן מופיע ומארגן מסיבת עיתונאים.
הוא קורא להפסקת המהומות, ופרופסור צ'ארלס אקסבייר ניצב לצידו ותומך בו.
השניים מבקשים מסייקלופס להסגיר את עצמו ולסגת מתפקידו, אך הוא מסרב.
אוסבורן משחרר את האוונג'רס האפלים בעיר, שצדים אחר האקס-מן.
בכלא, האנק מתחיל לשמוע קולות בראשו, ומתגלה כי אקסבייר האמיתי נמצא כמה תאים לידו, כשהוא פצוע ומדמם.
הוא טוען כי אוסבורן עשה לו משהו שעצר את כוחותיו.
בחוברות X-Men Legacy, רוג, גמביט ודיינג'ר מחליטים להגיע לסן פרנסיסקו ולחבור לשאר האקס-מן.
בדרכם הם פוגשים בפיקסי, שמשגרת אותם היישר לזירת ההתרחשות, המצויה בכאוס מוחלט עקב מהומות אותן ארגנו התנועות האנטי-מוטאנטיות ואלו שבעד המוטאנטים.
סייקלופס שולח את שלושתם למצוא סטודנטים שנעלמו ולהחזירם הביתה.
במהלך משימתם, רוג מתעמתת עם מונסטון, נבלת-על החברה באוונג'רס האפלים ומתחזה לגברת מארוול.
היא מוצאת שהיא איננה יכולה לגעת ביריבתה, ולכן משתמשת בתכסיס כדי להימלט מהמקום.
היא מצטרפת לדיינג'ר ולגמביט, שנפצע בידי ארס.
ארס בז לה כיוון שלדעתו היא לא יריבה שקולה אליו.
היא תופסת אותו ובשל כוחה המוטאנטי סופגת את כוחו.
ארס ממשיך להתגאות בכוחותיו וכי אי אפשר לספוג אותם, אך היא מחלישה אותו מספיק כדי שגמביט יגרום לו דימום רציני.
לאחר שספגה את כוחותיו, רוג מביסה בקלות את חיילי-העל מארגון H.A.M.M.E.R של אוסבורן, וגונבת טנק.
היא מאתרת לבסוף סטודנטית שיש לה בעיות שליטה בכוחותיה, ומרגיעה אותה.
בהמשך, הם מביסים את גברת מארוול.
אוסבורן מקים את קבוצת אקס-מן האפלים באופן רשמי, ושם את אמה פרוסט כמנהיגתם.
לבקשתה של פרוסט, נאמור מצטרף לקבוצה.
פרוסט מאשרת את העובדה שאוסבורן השתמש במשנה צורה שהתחזה לאקסבייר.
זה האחרון מאשר שמיסטיק בעלת הכוחות לשינוי צורה עובדת בשבילו.
פרוסט מציגה את הקבוצה החדשה בפומבי, והקבוצה אוכפת עוצר על העיר.
הליון מוביל קבוצה שעוזרת לבטל את העוצר, והאקס-מן האפלים תוקפים אותם בתגובה.
סייקלופס ושאר האקס-מן מתבוננים בשידור הטלוויזיוני המשדר את האירועים ומתלבטים בדרך שבה עליהם לנקוט.
בינתיים, דארק ביסט מכין מכונה לניסוי על מוטאנטים באי אלקטרז, ומתחיל לערוך ניסויים בחיה.
מכשיר האומגה שבו דארק ביסט משתמש על האנק מק'קוי מחליש אותו לאט לאט, וגורם לו לייסורים רבים.
בתא לידו, אקסבייר מנסה לנחם אותו ולהעניק לו מעט תקווה.
בינתיים, אוסבורן אינו מרוצה עם תוצאות המכונה ורוצה שדארק ביסט יוודא שהמכונה תפשיט מוטאנטים מכוחותיהם ולא תהרוג אותם.
במקום אחר, אמה פרוסט וקבוצת האקס-מן האפלים ממשיכים לדכא את המהומות בסן פרנסיסקו ולוכדים את קבוצתו של הליון.
במהלך המאורעות, דאקן - חבר האקס-מן האפלים שמתחזה לוולברין - כמעט והורג את אוולאנש, אך פרוסט עוצרת אותו בזמן ונוזפת בו שאין כל צורך בשימוש בכוח.
בזמן ההתרחשויות, סייקלופס נפגש בחשאי עם אוסבורן ודורש ממנו להוציא את כוחותיו מהעיר.
אוסבורן זועם מהדרישה הזו ומאיים להרוג את סייקלופס.
האקס-מן האפלים חוזרים לבסיסם, ופרוסט - שעדיין מודאגת ממעשיו של דאקן - דורשת מאוסבורן ודארק ביסט שיערכו לה סיור במתקן כדי לוודא שמטפלים כראוי במוטאנטים השבויים.
במהלך הסיור, אקסבייר מתקשר עמה באופן טלפתי ללא ידיעתם של אוסבורן ודארק ביסט.
היא מנסה לאתר את מיקומו, אך תא הכלא שבו הוא מוחזק מחובר להולוגרמה שיוצרת אשליה של תא אחסון ריק.
באמצעות הקישור הטלפתי ביניהם, היא אומרת לו לא לדאוג והיא תטפל בעניינים.
בינתיים, האוונג'רס האפלים והאקס-מן האפלים מתחילים להתעמת ביניהם.
בחזרה בסן פרנסיסקו, סיימון טראסק אוסף זקיפי סנטינל אנושיים המוכנים להשמיד את כל המוטאנטים, טובים ורעים כאחד.
סייקלופס מציב לחברי האקס-מן שלו משימות שונות, כולל להשגיח על קבוצתה של פרוסט, שנקראה לטפל בזקיפי הסנטינל האנושיים שתוקפים את סן פרנסיסקו.
פרוסט מגלה שטראסק הדביק את אנשיו בנגיף שהרג אותם, והם כבר לא אנושיים.
אוסבורן שולח את פרוסט להתעמת מול טראסק בבית החולים סנט פרנסיס.
מג'יק נפגשת עם קבוצת אקס פורס כדי לחלץ את המוטאנטים הכלואים, בעוד חברי מועדון אקס - הכוללים את פסיילוק, ד"ר קביטה ראו, מדיסון ג'פריס ודוקטור נמסיס - נמצאים על קו החוף ומפעילים מחדש ספינה.
דניאל מונסטאר עורכת מסע ללאס וגאס בניסיון לערוך עסקה להחזרת כוחות הולקיריה שלה מהימים בהם הייתה חברה בקבוצת המוטאנטים החדשים.
קבוצתה של פרוסט מנטרלת את כל זקיפי הסנטינל האנושיים ועוצרת את טראסק.
כעבור מספר שבועות, האקס-מן האפלים ממשיכים לעצור פשעים.
חברי הקבוצה מבחינים במעשי מכונת האומגה, ומסווה ופגיון שוקלים מחדש את מקומם בקבוצה.
בינתיים, מדיסון ג'פריס ופסיילוק מסיימים את ההתקנה האחרונה על סיפון הספינה.
בחזרה באלקטרז, האנק מק'קוי מרוקן מכל כוחותיו, ונראה חלש יותר מתמיד.
דארק ביסט מחפש אחר נושאי מחקר נוספים, אך מגלה שמג'יק ואקס פורס שיגרו אותם משם.
קבוצת אקס פורס מתעמתת מול נשק אומגה ודארק ביסט.
סייקלופס מורה לנייטקרולר ופיקסי לאסוף את כל כוחותיהם בכנסייה, ומג'יק ופיקסי משגרות אותם למקום בטוח.
אקס-מן האפלים מתקיפים את אקס-פורס, ופרוסט ונאמור חושפים כי הם עדיין עומדים לצד הטובים כאשר הם מוציאים את דאקן ואת מימיק מכלל פעולה.
מסווה ופגיון נמלטים עמם לאחר שמג'יק מפנה את כל האסירים.
האקס-מן האפלים אשר נותרו נסוגים.
ה"ספינה" שמועדון אקס הפעילה עולה מעל פני המים, ומתברר כי זהו אי שהוקם על אסטרואיד M.
מספר מוטאנטים מתאספים בעוד סייקלופס מכריז רשמית כי האי נמצא מחוץ לתחום שיפוטו של אוסבורן וארגון H.A.M.M.E.R שלו.
נוסף על כך, הוא מצהיר על עמדתם של האקס-מן נגד אוסבורן.
אוסבורן אוסף אליו את האוונג'רס האפלים ואת האקס-מן האפלים שנותרו, ופוקד עליהם להביא את ראשו של נאמור ואת ליבה של פרוסט, ושסייקלופס יחזה בהם עושים זאת.
בראייה לאחור באמצעות פלשבק, האנק אומר לסקוט ואמה כי הוא עוזב ביחד עם מועדון אקס לזמן ממושך, אך כשיחזור הם יאלצו לשוחח.
אמה מתבדחת לגבי עזיבתו, אך סקוט מוטרד מכך.
אמה מנסה לנחם אותו, אך הוא אינו מוכן לקבל אותה עד אשר שני החברים הוותיקים ידברו ביניהם.